 **บันทึกข้อความ**

**ส่วนราชการ** งานวิจัยสถาบันวิจัยและพัฒนา มหาวิทยาลัยเทคโนโลยีราชมงคลอีสาน

 โทรศัพท์ ๐๔๔-๒๓๓-๐๐๐ ต่อ ๒๕๔๐

**ที่** มทร.อีสาน ๑๒๐๐/  **วันที่** พฤศจิกายน ๒๕๕๘

**เรื่อง** ขอประชาสัมพันธ์โครงการเขียนบทความวิจัยเพื่อตีพิมพ์ลงในวารสาร

เรียนคณบดี ๑๑ คณะ

ด้วยสถาบันวิจัยและพัฒนา มหาวิทยาลัยเทคโนโลยีราชมงคลอีสาน กำหนดจัดโครงการเขียนบทความวิจัยเพื่อตีพิมพ์ลงในวารสาร (ด้านวิทยาศาสตร์และเทคโนโลยี และด้านมนุษยศาสตร์และสังคมศาสตร์) ขึ้น ในระหว่างวันที่ ๒๐ – ๒๒ มกราคม ๒๕๕๙ ณ จังหวัดนครราชสีมา โดยมีวัตถุประสงค์เพื่อพัฒนานักวิจัยให้สามารถเขียนบทความวิจัยและบทความวิชาการได้อย่างถูกต้องและตรงตามหลักวิชาการ และเผยแพร่ผลงานออกสู่สาธารณชนต่อไปนั้น รายละเอียดดังสำเนาโครงการที่แนบมาพร้อมนี้

ในการนี้สถาบันวิจัยและพัฒนา ขอความกรุณาจากท่านส่งบุคลากรในสังกัด จำนวน...... ท่านเข้าร่วมโครงการดังกล่าว พร้อมทั้งส่งแบบตอบรับเข้าร่วมโครงการ สามารถดาวน์โหลดแบบตอบรับ และดูรายละเอียดเพิ่มเติมได้ที่ http://ird.rmuti.ac.th และส่งกลับมายังสถาบันวิจัยและพัฒนา โทรสาร ๐๔๔-๒๓๓๐๖๔ หรือ E–mail : rdrmuti@gmail.com **ภายในวันอังคารที่ ๑๕ ธันวาคม ๒๕๕๘**

จึงเรียนมาเพื่อโปรดพิจารณา

## (นายอนิวรรต หาสุข)

ผู้อำนวยการสถาบันวิจัยและพัฒนา

มหาวิทยาลัยเทคโนโลยีราชมงคลอีสาน